Poskantoor is oop, maar... | Netwerk24
Deur Hanlie Stadler 07 April 2020 14:31
Die meeste poskantore is oop, maar slegs as jy medisyne laat aflewer of toelaes kom haal.
Die Poskantoor sê in 'n verklaring meer as 500 poskantore landwyd bly vir die duur van die staat van inperking oop.
In die week wat maatskaplike toelaes uitbetaal is, was álle poskantore oop, maar vanaf dié week is sekere takke toe.
Dié wat wel oop bly, is slegs oop vir die lewering van wat as noodsaaklike dienste geklassifiseer is, naamlik die betaling van toelaes en die afhaal van medisyne.
Die volledige lys oop poskantore kan by www.postoffice.co.za gekry word. Die meeste is vanaf 08:00 tot 17:00 oop (enkeles open 07:00 of eers 08:30).
Ander dienste, soos pakkies indien of motorvoertuiglisensies betaal, hervat eers weer ná die staat van inperking.